##### DRUŠTVO NAŠA DJECA KOPRIVNICA I DJEČJE GRADSKO VIJEĆE GRADA KOPRIVNICE

**NATJEČAJ**

##### NAJ DJEČJE DJELO – „VELIKO SRCE KOPRIVNIČKOG DJETETA“

Prijavni obrazac

|  |  |
| --- | --- |
| Ime i prezime podnositelja prijave: | **Mirna Kovačić** |
| Iz mjesta: | **Koprivnica** |
| Idem u školu / radim u: | **Osnovna škola „Đuro Ester“ Koprivnica** |
| Prijavljujem:  učenika / učenicu:  grupu učenika:  razred: | **Grupa učenika 7. i 8. razreda (17 učenika)**  **Vodiči volonteri OŠ „Đuro Ester"– Međunarodna izložba Anne Frank – povijest za sadašnjost**  **David Mesarić, Alba Granđa, Petar Matica, Marija Petrović, Klara Udovičić, Klara Jakupić, Vili Lipuš, Mima Maričić, Dunja Kovač, Zoja Petrović, Luka Rendula, Luka Jantolek, Mirena Nevjestić, Ana Pavlović, Leona Tasoti Kivač, Gabrijel Šarec, Nuša Šikić** |
| Iz mjesta: | **Koprivnica** |
| Rođenog / rođenu: | **Učenici su starosti 13 i 14 godina** |
| Adresa: | Adresa škole: Trg slobode 5, Koprivnica |
| Broj telefona / mobitela: | Broj mobitela mentorice Mirne Kovačić: 098876668 |
| E – mail adresa: | mirna.kovacic2@skole.hr |

***Kratki opis dječjeg humanog i nesebičnog djela:***

Putujuća izložba „Anne Frank – povijest za sadašnjost“ privukla je više od 1100 posjetitelja u Osnovnu školu „Đuro Ester“. Od 18. prosinca do 31. siječnja u OŠ „Đuro Ester“ gostovala je međunarodna putujuća izložba „Anne Frank – povijest za sadašnjost“ koja je na tridesetak izložbenih panela donijela brojne detalje iz života židovske djevojčice i njezine obitelji s kraja Drugog svjetskog rata. Izložbu je imalo prilike razgledati 1102 posjetitelja u 54 vođene grupe. Izložba je ostvarena u sklopu projekta Povijest za svijest, a organizatori su Hrvatska edukacijska i razvojna mreža za evoluciju sporazumijevanja (HERMES) i Kuća Anne Frank iz Amsterdama. Posjetitelje je kroz izložbu vodilo 17 posebno educiranih učenika Osnovne škole „Đuro Ester“, volontera na izložbi.

Tijekom 14. i 15. prosinca sedamnaestero učenika 7. i 8. razreda prošlo je edukaciju za vodiče u organizaciji udruge HERMES. Učenici su sudjelovali u nizu aktivnosti tijekom kojih su educirani o životu Anne Frank u vrijeme Holokausta u Europi ali i usponu nacizma u Europi, diskriminaciji i povredi ljudskih prava koji će kasnije voditi do jednog od najvećih genocida 20. stoljeća. Naglasak je podjednako stavljen na stradanje židovskog naroda te na razvijanje osjetljivosti prema svim suvremenim oblicima antisemitizma, ksenofobije, netolerancije i mržnje. Naši mladi vodiči, učenici 7. i 8. razreda su tijekom prosinca i siječnja, mladima iz mnogih osnovnih i srednjih škola u našoj županiji, brojnim zainteresiranim građanima, udrugama civilnog društva i institucijama (Policijska uprava Koprivnica, Dom za stare i nemoćne Koprivnica, Crveni križ Koprivnica, Udruga antifašista i antifašističkih boraca Koprivničko-križevačke županije) pričali o tragičnim zbivanjima tijekom Holokausta u Europi, usput ističući vrijednosti poput pravednosti, požrtvovnosti, hrabrosti i tolerancije. Izložba je jedna od najpoznatijih svjetskih edukativnih izložbi na temu Holokausta i ljudskih prava. Cilj izložbe je svakako potaknuti posjetitelje na promišljanje o pojmovima poput tolerancije, poštivanja ljudskih prava i demokracije u kontekstu današnjeg vremena. Isticanjem različitosti među ljudima (kulturalnih, etničkih, rasnih, vjerskih, političkih) u svim društvima i kroz sva povijesna razdoblja posjetitelji su potaknuti na promišljanje o ideji nadmoći jedne skupine nad drugom koja neizbježno vodi u diskriminaciju, izdvajanje, progon i naposlijetku, ubijanje. Svrha projekata poput ovog jest svakako podizanje svijesti o suvremenim oblicima antisemitizma i ksenofobije te svim oblicima mržnje, te u svrhu promidžbe poštivanja ljudskih prava, naročito manjina uz poticanje kritičkog mišljenja, intelektualne znatiželje, te njegovanje osobne odgovornosti učenika kao demokratskih građana.

***Uz prijavu na propisanom obrascu potrebno je dostaviti i dodatne materijale kao što su pisma, preporuke, mišljenja osoba kojima se pomoglo, fotografije, video uradci, članci i slično.***

U Koprivnici, \_\_\_\_13.3.\_\_\_\_ 2024.

\_\_\_\_\_\_\_\_\_\_\_\_Mirna Kovačić\_\_\_\_\_\_\_\_\_\_\_\_\_\_\_\_\_

Ime i prezime podnositelja prijave

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis podnositelja prijave

**\* *Napomena:*** *Natječaj “Veliko srce koprivničkog djeteta” je otvoren od 01. veljače do 15. ožujka 2024. godine.*